De normanniske herrene (lordene) bekreftet sin lojalitet til Henrik og overlot territoriet de hadde erobret til ham. Han lot Strongbow holde Leinster i len og erklærte Dublin, Wexford og Waterford for å være krongods. Femten irske konger og høvdinger underkastet seg Henrik, sannsynligvis i håp om at han ville dempe uprovosert normannisk ekspansjon til deres områder. De som ikke underkastet seg var blant annet Ruaidrí, den irske overkongen og konge av Connacht, og kongen av Meath og nordlige Uí Néill. Mot dette uttalte at kongenes underkastelser til Henrik II skjedde i to etapper; først i Waterford av kongen av Desmond, og deretter i Dublin av kongene av Leinster, Meath, Breffny, Airgíalla og Ulster.